b'\n_START_ARTICLE_\nLiberija\n_START_SECTION_\nOdkritje:\n_START_PARAGRAPH_\nLiberija se prvi\xc4\x8d v zgodovini pojavi leta 1461, ko jo odkrije portugalski pomor\xc5\xa1\xc4\x8dak Pedro de Sintra, poleg njega so na obmo\xc4\x8dje dana\xc5\xa1nje Liberije pripluli tudi angle\xc5\xa1ki in \xc5\xa1panski pomor\xc5\xa1\xc4\x8daki. De\xc5\xbeelo so poimenovali "Grand Cape Mount", "Cape Mesurado" in "Cape Palmas". Kasneje je de\xc5\xbeela postala poznana pod imenom "Grain Coast" in "Pepper Coast", zaradi zelo rodovitne zemlje na kateri je rasel poper, ki je bil v tistih \xc4\x8dasih izjemno dragocen.\n_START_SECTION_\nAmeri\xc5\xa1ka kolonizacijska dru\xc5\xbeba in neodvisnost:\n_START_PARAGRAPH_\nNekaj stoletij kasneje, v za\xc4\x8detku 19. stoletja, se je v ZDA za\xc4\x8delo osvobajanje su\xc5\xbenjev, ki so bili pripeljani iz Afrike. Ustanovljena je bila Ameri\xc5\xa1ka kolonizacijska dru\xc5\xbeba (ang. American Colonization Society) z drugim imenom tudi ACS, ki je bila odgovorna za prenos osvobojenih su\xc5\xbenjev iz ZDA in nekaterih drugih provinc nazaj v Afriko. Liberija je bila izbrana, kot dobro mesto za deportacijo su\xc5\xbenjev in prve su\xc5\xbenje je tja odpeljala ladja USS Crocodile leta 1821. V naslednjih letih je bilo vedno ve\xc4\x8d osvobojenih su\xc5\xbenjev deportiranih v Liberijo, ki je do leta 1828 \xc5\xbee imela vzpostavljeno svojo vlado._NEWLINE_Leta 1847 je Liberija razglasila svojo neodvisnost. Ve\xc4\x8dina dr\xc5\xbeav jo je prepoznala, kot neodvisno dr\xc5\xbeavo v naslednjih letih, ZDA pa so jo prepoznala \xc5\xa1ele leta 1862. Prvi izvoljeni predsednik Liberije je bil Joseph Jenkins Roberts, ki je postal prvi kolonizacijski \xc4\x8drni predsednik. V naslednjih desetletjih je na ozemlju Liberije pri\xc5\xa1lo do nekaj spopadov med Liberijci in Francozi ter Angle\xc5\xbei, zaradi razli\xc4\x8dnih to\xc4\x8dk, ki so jih Liberijci hoteli zavzeti. Mirovni sporazum je bil z Veliko Britanijo podpisan leta 1885, s Francijo pa leta 1892. V letih od 1909 do 2. svetovne vojne je Liberija zabredla v manj\xc5\xa1o krizo zaradi dolgov, ki so bili leta 1952 dokon\xc4\x8dno poravnani.\n_START_SECTION_\n2. svetovna vojna:\n_START_PARAGRAPH_\nV \xc4\x8dasu med 2. svetovno vojno so bile v Liberiji za izdelavo gume zelo pomembne planta\xc5\xbee kav\xc4\x8dukovca, saj so bile to edine planta\xc5\xbee na voljo zavezni\xc5\xa1kim silam. ZDA in Liberija sta leta 1942 podpisali obrambni sporazum. V Monroviji so, kot del tega sporazuma zgradili mednarodno letali\xc5\xa1\xc4\x8de. Liberija je vojno Japonski in Nem\xc4\x8diji napovedala januarja 1944, po izvolitvi Williama V.S. Tubmana, ki je bil kasneje sedemkrat izvoljen za predsednika Liberije.\n_START_SECTION_\n1. dr\xc5\xbeavljanska vojna\n_START_PARAGRAPH_\nPo smrti Williama V.S. Tubmana leta 1971 je oblast prevzel podpredsednik William R. Tolbert, ki je na polo\xc5\xbeaju ostal vse do aprila 1980, ko je bil ubit v uporu, ki ga je vodil vi\xc5\xa1ji narednik Samuel K. Doe. Njegovi privr\xc5\xbeenci so strmoglavili vlado in ustanovili re\xc5\xbeim, kjer je dr\xc5\xbeavi vladala vojska na \xc4\x8delu z Samuelom Doeom. Vse predstavnike prej\xc5\xa1nje vlade pa so obsodili na smrt in jih ustrelili na pla\xc5\xbei Monrovije. Doeova konstitucija si je prizadevala vrnitev k oblasti ljudstva. To se je zgodilo leta 1986 eno leto po izvolitvi Samuela Doea za predsednika dr\xc5\xbeave. V \xc4\x8dasu njegovega vladanje se je zvrstilo veliko uporov na katere je Doe odgovoril z voja\xc5\xa1kimi napadi v katerih je umrlo na deset tiso\xc4\x8de civilistov. ZDA so v tem \xc4\x8dasu mo\xc4\x8dno podpirale Doeov re\xc5\xbeim, saj so imele v \xc4\x8dasu hladne vojne v Liberiji pomembno opori\xc5\xa1\xc4\x8de. Doe je zato od ZDA prejel ogromno denarne pomo\xc4\x8di. Z donacijami so ZDA prenehale leta 1989 ob koncu hladne vojne in za\xc4\x8deli so se \xc5\xa1e huj\xc5\xa1i spopadi med uporniki in Doeom. Eden glavnih upornikov je bil Charles Taylor, ki je napadel dr\xc5\xbeavo s svojo Nacionalno Patriotsko skupino, katero je podprla Libija, Burkina Faso in Slonoko\xc5\xa1\xc4\x8dena obala. Kmalu je Taylor \xc5\xbee nadzoroval celotno dr\xc5\xbeavo ni pa mu uspelo zavzeti glavnega mesta, kamor se je Doe zabarikadiral. Majhna skupinica na \xc4\x8delu z Prince Johnsonom je septembra 1990 ujela Doa in ga po strahotnem mu\xc4\x8denje, kjer so mu odrezali u\xc5\xa1esa ter prste na rokah in nogah, nato pa ga vlekli po cestah glavnega mesta tudi ubili in po nekaterih virih tudi pojedli. Liberija je bila nato razdeljena \xc5\xa1tevilnim razli\xc4\x8dnim voja\xc5\xa1kim vodji. Eden od njih je bil tudi t.i. "general Butt Naked", ki je bil eden najhuj\xc5\xa1ih vodji v vojni. Odgovoren naj bi bil za vsaj 20.000 vojnih zlo\xc4\x8dinov, med njimi kanibalizem, ubijanje nedol\xc5\xbenih otrok in odraslih, posilstva itd., danes je \xc5\xa1e zmeraj na prostosti.\n_START_SECTION_\n2. dr\xc5\xbeavljanska vojna:\n_START_PARAGRAPH_\nPo koncu prve dr\xc5\xbeavljanske vojne so leta 1996 voja\xc5\xa1ki poveljniki podpisali mirovni sporazum in se za\xc4\x8deli bolj posve\xc4\x8dati politiki. Leta 1997 so pri\xc5\xa1le nove volitve in na oblast je pri\xc5\xa1el Charles Taylor, ki je bil tudi odgovoren za tiso\xc4\x8de vojnih zlo\xc4\x8dinov. Njegov slogan je bil "ubil mi je mamo, ubil mi je o\xc4\x8deta, a \xc5\xa1e zmeraj bom volil zanj" (ang. he killed my ma, he killed my pa, but still I will vote for him). Sledili sta dve leti miru nato pa je spet po\xc4\x8dilo.\n_START_SECTION_\n3. dr\xc5\xbeavljanska vojna:\n_START_PARAGRAPH_\nLeta 1999 je Taylorjevo oblast napadla \xc5\xa1e ena protivladna skupina pod imenom LURD (ang. Liberians United for Reconcilation and Democracy), ki naj bi jo denarno podprla Gvineja. Leta 2001 se je za\xc4\x8dela tristranska vojna med Taylorjevo vojsko, LURD-om in \xc5\xa1e eno uporni\xc5\xa1ko skupino pod imenom MODEL (Movement for Democracy in Liberia)._NEWLINE_Po letu spopadov pa so se spet za\xc4\x8dela mirovna pogajanja, tokrat med \xc5\xbeensko mirovno skupino, ki se je zavzemala za mir, Charlesom Taylorjem, LURD-om in MODEL-om. Mirovna pogajanja so se zvrstila v Gani. Vojna se je kon\xc4\x8dala leta 2003, ko so se dogovorili za odstop Charlesa Taylorja. Taylor se je potem preselil v Nigerijo potem pa je bil spoznan za krivega v Mednarodnem sodi\xc5\xa1\xc4\x8du za \xc5\xa1tevilne vojne zlo\xc4\x8dine. Obsojen je bil na 50 let zapora, ki jih trenutno pre\xc5\xbeivlja v Veliki Britaniji.\n_START_SECTION_\nPrva \xc5\xbeenska predsednica:\n_START_PARAGRAPH_\nLeta 2005 so potekale nove predsedni\xc5\xa1ke volitve in zmagala je Ellen Johnson Sirleaf, ki je postala prva \xc5\xbeenska predsednica na afri\xc5\xa1kem kontinentu in prva \xc5\xbeenska predsednica Liberije. Leta 2011 je prejela Nobelovo nagrado za mir.\n_START_SECTION_\nPovojno stanje:\n_START_PARAGRAPH_\nDr\xc5\xbeavljanske vojne so vzele ve\xc4\x8d kot 250.000 \xc5\xbeivljenj, velik del \xc5\xbeenske populacije v Liberiji je bilo posiljene (okoli 70% \xc5\xbeensk) in ubitih je bilo ogromno nedol\xc5\xbenih otrok. Veliko voja\xc5\xa1kih poveljnikov je za rekrute vzelo otroke, v\xc4\x8dasih tudi mlaj\xc5\xa1e od 10 let. Dr\xc5\xbeava je trenutno ena najrevnej\xc5\xa1ih dr\xc5\xbeav na svetu. Republika Slovenija odsvetuje obisk Liberije, saj je v nekaterih obmejnih mestih \xc5\xa1e zmeraj veliko oboro\xc5\xbeenih skupin. V glavnem mestu se dnevno dogajajo oboro\xc5\xbeeni ropi, prav tako pa se ni varno sprehajati po mestu pono\xc4\x8di, saj obstaja velika mo\xc5\xbenost za rope in posilstva ter ugrabitve.\n_START_SECTION_\nReligija\n_START_PARAGRAPH_\nPo podatkih iz leta 2008 je v Liberiji 85.9% Kristijanov, 12.2% Muslimanov, 0.6% tradicionalnih verstev, 0.2% drugih verstev in 1.5% nevernikov._NEWLINE_Tradicionalna verstva v Liberiji verujejo v duhove prednikov in da skrivnostne sile vplivajo na njihovo vsakdanje \xc5\xbeivljenje._NEWLINE_Religija je mo\xc4\x8dno pripomogla pri zaustavitvi konfliktov v dr\xc5\xbeavi, ko so se muslimanke in Kristjanke zbrale in skupaj molile za podpis mirovne pogodbe leta 2003.\n_START_SECTION_\nZdravstvo in socialna pomo\xc4\x8d\n_START_PARAGRAPH_\nZdravstvo je bilo zaradi dr\xc5\xbeavljanskih vojn popolnoma uni\xc4\x8deno in tako je ostalo tudi po vojno, \xc4\x8deprav je bilo narejenih kar nekaj sprememb za bolj\xc5\xa1i zdravstveni sistem. Na voljo je le 0.8 bolni\xc5\xa1kih postelj na 1000 prebivalcev. Najve\xc4\x8d te\xc5\xbeav v zdravstvu v Liberiji je trenutno z malarijo, o\xc5\xa1picami, rumeno mrzlico, tuberkulozo, kolero in diarejo. Vse te bolezni in te\xc5\xbeave se pojavljajo na 150/1000 rojstev v dr\xc5\xbeavi, kar je v primerjavi z drugimi dr\xc5\xbeavami zelo visoko. Velike te\xc5\xbeave imajo tudi z AIDSOM, zaradi katerega je v letu 2018 umrlo 1.800 ljudi._NEWLINE_Okoli 15.3% otrok pod 5 let starosti je podhranjenih, umrljivost pri dojen\xc4\x8dkih pa je tudi zelo visoko in to sicer 50.6 smrti na 1000 \xc5\xbeivorojenih dojen\xc4\x8dkov. Zaradi nizkih standardov v dr\xc5\xbeavi je pri\xc4\x8dakovana starost leta 2018 le 63.8 let. Veliko ljudi tudi nima urejenih sanitarij in je zato visoka mo\xc5\xbenost za prenos raznih nalezljivih bolezni.\n_START_SECTION_\nIzobrazba\n_START_PARAGRAPH_\nVe\xc4\x8dina \xc5\xa1ol v dr\xc5\xbeavi je bilo uni\xc4\x8denih v dr\xc5\xbeavljanski vojni, zato velik del populacije ne obiskuje pouka. \xc5\xa0olanje pa je druga\xc4\x8de brezpla\xc4\x8dno od 7. do 16. leta starosti. Dr\xc5\xbeava si zadnja leta zelo prizadeva ponovno zgraditi \xc5\xa1olske objekte.\n_START_SECTION_\n\xc5\xa0port\n_START_PARAGRAPH_\nNajbolj popularen \xc5\xa1port v Liberiji je nogomet. Vsako leto se v dr\xc5\xbeavi prirejajo nogometna tekmovanja. Najbolj znanj liberijski predstavnik nogomet je George Weah, ki je tudi trenutni predsednik._NEWLINE_George Weah je v svojih preteklih letih igral za najrazli\xc4\x8dnej\xc5\xa1e klube v Evropi in v Afriki. Med drugimi je igral za Chelsea, Paris SG, Milan in \xc5\xa1e za mnoge druge.'